2017. gada 28. martā Noteikumi Nr. 173

Rīgā (prot. Nr. 16  17. §)

**Noteikumi par sākuma termiņu reflektantu reģistrācijai un uzņemšanai augstskolās un koledžās 2017. gadā**

Izdoti saskaņā ar

Augstskolu likuma

46. panta sesto daļu

1. Noteikumi nosaka sākuma termiņu, kādā 2017. gadā reflektantus reģistrē un uzņem augstskolās un koledžās pirmajā gadā pēc vidējās izglītības iegūšanas.

2. Reflektantus, kas ir ieguvuši vidējo izglītību ārzemēs un nepretendē uz studijām valsts finansētās studiju vietās vai studiju programmās, kurās ir noteikts studējošo skaita ierobežojums, pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2017. gada 1. aprīļa.

3. Reflektantus, kas nav minēti šo noteikumu [2. punktā](http://m.likumi.lv/doc.php?id=264643#p2), pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2017. gada 1. jūlija.

4. Noteikumi stājas spēkā 2017. gada 1. aprīlī.

Ministru prezidents Māris Kučinskis

Izglītības un zinātnes ministrs Kārlis Šadurskis